П Р О Т О К О Л   32

ОТ ЗАСЕДАНИЕ НА КОМИСИЯ  “ПРОФЕСИОНАЛНА
 ЕТИКА И ПРЕВЕНЦИЯ НА КОРУПЦИЯТА”  КЪМ  ВСС, 
ПРОВЕДЕНО НА  09.09.2013 г.

ПРИСЪСТВАТ: Ясен Тодоров – председател, Даниела Костова – зам. председател и членовете: Васил Петров, Галина Карагьозова, Галя Георгиева, Димитър Узунов, Мария Кузманова, Незабравка Стоева, Румен Боев, Юлиана Колева.   

На заседанието присъстват и: 
 
 Заседанието протече при следния дневен ред:

1. Разглеждане на преписки, образувани по жалби и сигнали.

2. Разни. 

1. Молба с вх., съдия.. в .. с искане да се предоставят заверени преписи от протоколи на КПЕПК по:
-	протокол …., доп.точка по самосезирането на комисията за …., преписка № …./; 
-	протокол  №….; 
-	протокол №…. 
-	преписи от всички материали, свързани с извършената от работната група проверка по преписката, образувана по самосезирането на КПЕПК във връзка с писмо на …. и публикацията във в-к „…” – „….” 
-	 и препис от писмо-отговор на главния прокурор на Р България с вх…..
	Преписите са необходими във връзка с организиране на защитата по образуваното дисциплинарно дело срещу …... 

Комисия “Професионална етика и превенция на корупцията”
  
					Р  Е  Ш  И:

Отлага разглеждането на молбата на …… за следващото заседание на КПЕПК, насрочено за 16.09.2013г.

2. Преписка с вх. № 94-00-1034/12 - 2013 г., образувана по жалба от …. прокурор в Районна прокуратура – гр….. - /ОБЩ СИГНАЛ – Т.1/ - 2бр. 
	 Излагат се твърдения за допуснати множество нарушения на НПК по досъдебно производство и незаконосъобразно използване на ... Жалбата е изпратена до компетентният орган – Главния прокурор на Република България, поради което не следва да се препраща. 

Комисия “Професионална етика и превенция на корупцията”
  
					Р  Е  Ш  И:

	 На основание чл.112 от АКП, жалбата на ….. прокурор в Районна прокуратура – гр…… се приема за сведение и се отнася „към дело”, тъй като компетентния орган е уведомен.  

3. Преписка с вх. № 94-00-630/2013 г., образувана по жалба на …  - /ОБЩ СИГНАЛ – Т.1/
Недоволство от получен отговор от КПЕПК. Отправя се искане за преразглеждане на предходния му сигнал.

Комисия “Професионална етика и превенция на корупцията”
  
					Р  Е  Ш  И:

Преписката по жалба на … да се изпрати на Комисията по професионална етика при Окръжен съд – гр….., за проверка и отговор до комисията.
Срок – 1 месец.

4. Преписка с вх. № 94-00-631/2013 г. и с вх. № 94-00-590/2013г., образувани по жалби на ….. - /ОБЩ СИГНАЛ – Т.1/
           Поредни жалби.
			
  	Комисия “Професионална етика и превенция на корупцията”
  
					Р  Е  Ш  И:

Приема за сведение и отнася  „към дело” поредните жалби на …

5. Преписка с вх. № 94-00-655/2013 г. и преписка с вх. № 94-00-259/2013г., образувани по сигнали на ….. - /ДАННИ ЗА НАРУШЕНИЯ НА ЕТИЧНИТЕ ПРАВИЛА НА МАГИСТРАТИТЕ – Т.3/
	1. Пореден сигнал. В предишния такъв жалбоподателят твърди, че след подадени от него жалби срещу съдия ….. от РС – гр….., поведението на същата към него се изразява в професионална саморазправа, която го води към професионален, житейски и финансов крах. По случая бе извършена проверка, която не потвърди изнесеното в сигнала.
	В новия сигнал жалбоподателят се оплаква от поведението на ….– административен ръководител – председател на Районен съд – гр….., като твърди, че същото е продиктувано от подадения от него предходен сигнал, с цел защита на „изпаднал в беда колега”. Изразява се недоволство от постановено определение, с което ….. е наложил глоба за обида на съда.
	Жалбоподателят твърди, че съдия …. от РС – гр….. е сезирала Етичната комисия към Адвокатска колегия – гр…...
	2. Административен ръководител – председател на Районен съд – гр….. ни изпраща определението, с което е наложена глоба на жалбоподателя, исковата му молба и молбата с искане за отвод по           гр.дело № …..

Комисия “Професионална етика и превенция на корупцията”
  
					Р  Е  Ш  И:
	Разделя преписките: 
Да се уведоми ….. със следния текст на писмо:
Определението на съдия …. не е в противоречие или  в нарушение на ГПК, нито е в нарушение на нормите на Кодекса за етично поведение на българските магистрати, поради което не е в компетентността на Комисия “Професионална етика и превенция на корупцията” към Висшия съдебен съвет да се произнесе. 
С копие да се уведоми съдия …. – административен ръководител – председател на Районен съд – …..

6. Преписка с вх. № 94-00-716/2013 г., образувани по жалби на …. - /ОБЩ СИГНАЛ – Т.1/
	Излагат се твърдения, че лицето ….. – участник в конкурс за заемане на длъжност „съдия” в Специализиран наказателен съд не отговаря на изискванията на ЗСВ, тъй като същият работи като прокурор в ...., но с решение по протокол № …... на ВСС му е наложено дисциплинарно наказание освобождаване от длъжност.

Комисия “Професионална етика и превенция на корупцията”
  
					Р  Е  Ш  И:

1. Да се уведоми ….. със следния текст на писмо:
Във връзка с преписка с вх. № 94-00-716/2013г., образувана по Ваша жалба, Ви уведомяваме, че липсват данни за нарушение на етичните правила, залегнали в Кодекса за етично поведение на българските магистрати, от страна на …...
Изнесеното в сигнала засяга професионалните качества на кандидата.
2. Сигналът да се изпрати на Комисия по предложенията и атестирането към Висш съдебен съвет, по компетентност.

7. Отговор от Етичната комисия към …., във връзка с извършена проверка по преписка с вх. № 94-00-573/12  - 2013 г., образувана по жалба на …. - /ДАННИ ЗА НАРУШЕНИЕ НА ЕТИЧНИТЕ ПРАВИЛА – Т.3
	Комисията по професионална етика при ….. изпраща писмо, с което уведомява КПЕПК, че в комисията не е постъпвала от ВСС преписка №   94-00-573/16.05.2012г.

Комисия “Професионална етика и превенция на корупцията”
  
					Р  Е  Ш  И:

Да се изпрати на Комисия по професионална етика към …..преписка с вх. №   94-00-573/16.05.2012г.

8. Отговор от …. във връзка с извършена проверка по  преписка с вх. № 94-00-355/2013 г., образувана по жалба на …… - /ОБЩ СИГНАЛ – Т.1/
	Уведомяват комисията, че съдия …… се намира в платен отпуск, считано от 29.07.2013г. до 05.09.2013г., съгласно заповед  № …….

Комисия “Професионална етика и превенция на корупцията”
  
					Р  Е  Ш  И:

Да се връчи писмото за даване съгласие по ЗДОИ на ….. на служебен адрес. Пречката за връчването – платен годишен отпуск на съдия, е отпаднала – отпуската до 05.09.2013г. При неизпълнение, ВСС ще вземе мерки срещу съответните лица.  

9. Отговор от ОС – гр…… във връзка с извършена проверка по преписка с вх. № 94-00-462/2013 г., образувана по сигнал на ….. - /ОБЩ СИГНАЛ – Т.1/
	Председателят на ОС – гр… изпраща резултатите от извършена проверка по жалба на адв. …... Становището на административния ръководител е, че разпределението на делата е извършено при спазване на чл.9 от ЗСВ и на Вътрешните правила за образуване и разпределение на делата в ОС – гр……. Жалбоподателят е уведомен.

Комисия “Професионална етика и превенция на корупцията”
  
					Р  Е  Ш  И:

Да се уведоми адв. …… със следния текст на писмо:
Във връзка с преписка с вх. № 94-00-462/10.05.2013г., образувана по Ваша молба, в която излагате оплаквания от разпределението на дела в ОС – гр.Пловдив и ОС – гр……., като отправяте молба до ВСС да извърши проверка на дейността на съда по избор на докладчик по дела, Ви уведомяваме следното:
Разпределението на всички дела в ОС – гр….. се извършва в изпълнение на разпоредбата на чл. 9 от ЗСВ на принципа на случаен подбор чрез електронно разпределение, съобразно поредността на постъпването им. Конкретната технология на разпределение е разработена във вътрешните правила за образуване и разпределение на делата в ОС – гр.Пловдив, които са спазени при разпределение на вгд …... Тъй като се касае за въззивно гражданско дело, разпределянето е извършено от съответния заместник  - председател съдия ….. За удостоверяване на разпределението се разпечатва протокол, в който се посочват кой е разпределящ, на кой съдия е разпределено и се подписва от разпределящия.  
Копие от протокола за разпределение от 30.01.2013г. да се изпрати на жалбоподателя.  

10. Отговор от Етичната комисия към Окръжен съд – гр… във връзка с извършена проверка по преписка с вх. № 94-00-485/2013 г., образувана по жалба на …. - /ОБЩ СИГНАЛ – Т.1/
	Становище от Комисия по професионална етика към Окръжен съд – гр…... В хода на проверката не се потвърждава твърдяното от жалбоподателя неетично поведение от страна на магистрата.

Комисия “Професионална етика и превенция на корупцията”
  
					Р  Е  Ш  И:

Да се уведоми ….. със следния текст на писмо:
Във връзка с преписка с вх. № 94-00-485/2013 г., образувана по Ваш сигнал, в който изразявате съмнение за нерегламентирани контакти между съдия …. от Районен съд – гр….. и процесуален представител на ответната страна по делото, Ви уведомяваме следното: 
По сигнала Ви е извършена проверка от Комисия по професионална етика при Окръжен съд – гр. …., в хода на която не се установява наличието на извънсъдебни контакти на съдия ….. от Районен съд – гр…., с която и да е от страните по гр.дело № …./2012г., както и пристрастие при решаване на спора.  Разглеждането на делото е приключило в рамките на работния ден, за който е насрочено, като приключването в по – късен час е поради уважителна причина на пълномощника на ответника, за което своевременно е бил уведомен съдът и Вие. Съобразяването на това обстоятелство от страна на съдия …. е било в интерес и на двете страни с оглед своевременното приключване на делото, а не само на едната страна и не в неин личен интерес, тъй като на тази дата е провела редица съдебни заседания и е разгледала общо седем броя граждански дела.
Копие от писмото да се изпрати на съдия .... от Районен съд – гр......  

11. Преписка с вх. № 94-00-615/2013 г., образувана по сигнал на  инж. ..... - /ОБЩ СИГНАЛ – Т.1/
	Недоволство от получения отговор от комисията. Отправя се искане за преразглеждане на предходния сигнал.

Комисия “Професионална етика и превенция на корупцията”
  
					Р  Е  Ш  И:

На основание чл. 112 от АПК сигналът на инж. ..... следва да се приеме за сведение и да се отнесе “към дело”. 

12. Отговор от .... във връзка с извършена проверка по преписка с вх. № 94-00-127/2013 г., образувана по жалба на ..... - /ОБЩ СИГНАЛ – Т.1/
	Извършена проверка. Към преписката не са приложени копия на определенията от ......

Комисия “Професионална етика и превенция на корупцията”
  
					Р  Е  Ш  И:

С оглед постъпилите данни, че жалбоподателя е починал, служебно да се изискат данни от общината по последното местожителство на ...... за смъртта и наследниците му – препис – извлечение от акт за смърт, удостоверение за наследници и адресите на същите. 

13. Писмо от Инспектората към ВСС с вх. № 96-00-726/2013 г.,
Сигнал по чл.54, ал.1, т.7 от ЗСВ, изготвен по повод на извършена проверка в Окръжен съд - гр......., възложена със Заповед ...... на главния инспектор на ИВСС. Сигналът е изпратен на КПЕПК с оглед констатиране на поведение, противоречащо на правилата на професионална етика от страна на съдия .. от ОС – гр...

Комисия “Професионална етика и превенция на корупцията”
  
					Р  Е  Ш  И:

Приема, че има данни за извършени нарушения на правилата, регламентирани в Кодекса за етично поведение на българските магистрати, което предполага привличане към дисциплинарна отговорност чрез образуване на дисциплинарно производство срещу съдия .... от Окръжен съд – гр......, при преценка от 5 или повече членове на ВСС.

14. Отговор от ИВСС във връзка с извършена проверка по преписка с вх. № 96-00-048/2013 г., образувана по сигнал на .... - /ОБЩ СИГНАЛ – Т.1/
Копие на 2 бр. Становища на ИВСС по сигнали, съдържащи идентични оплаквания по съдебни дела, които са посочени в сигнала на ..... КПЕПК с писмо изх. № 94-00-084/13.03.2013г. е изпратила  преписка № 94-00-084/16.01.2013г., образувана по сигнал на ......., на административния ръководител – председател на ..... за проверка. На 29.04.2013г. е получено писмо – справка от административния ръководител на .... за движението на делата. КПЕПК е изпратила справката на .... по компетентност на .... и е отправила молба за проследяване на изпълнението на техните препоръки.
	
Комисия “Професионална етика и превенция на корупцията”
  
					Р  Е  Ш  И:

Приема за сведение и отнася „към дело” преписката образувана по сигнал на ....

15. Отговор от ОП – гр..... във връзка с извършена проверка по преписка с вх. № 94-00-467/2013 г., образувана по сигнал от ..... прокурор от РП – гр...... - /ОБЩ СИГНАЛ – Т.1/
	Зам. административният ръководител – зам. окръжен прокурор на Окръжна прокуратура – гр.... уведомява Комисията, че при тях многократно са постъпвали сигнали от прокурор .... от РП – гр...... В тази връзка е назначена цялостна проверка, извършена от комисия в състав от трима прокурори от ОП – гр....... Проверката е приключила с доклад, който е приложен.
	В хода на проверката в РП – гр..... са констатирани съществуващи сериозни проблеми от морално – етичен характер. Комисията е установила, че в прокуратурата се е създал тежък психологически климат в резултат на взаимоотношенията между прокурор ...... от една страна и останалите прокурори и служители.

Комисия “Професионална етика и превенция на корупцията”
  
					Р  Е  Ш  И:

	Възлага на работна група в състав г-н Ясен Тодоров – председател на КПЕПК и членовете: г-н Димитър Узунов, г-жа Даниела Костова и г-жа Галя Георгиева да извърши проверка на място в Районна прокуратура – гр.....

16. Отговор от .... във връзка с извършена проверка по преписка с в вх. № 94-00-471/2013г., образувана по жалба на л.св. .... - /ОБЩ СИГНАЛ – Т.1/
Административният ръководител – председател на .... изпраща резултатите от извършена проверка. Становището на ръководителя на НО на .... е, че е налице известно забавяне в администрирането на частна жалба, което не може да се вмени в отговорност на 115 състав, съдия ...., тъй като се дължи на изключителната натовареност на съдиите в ..... Във връзка с този случай е обърнато внимание на служителите в регистратурата на НО, че следва с приоритет да обработват и придвижват документите, свързани с мерките за неотклонение „задържане под стража”. Още повече, че правата на л.св. не са засегнати в конкретния случай, тъй като въззивната инстанция е намерила преценката на съдия ....., че спрямо него следва да се продължава да се изпълнява най – тежката мярка за процесуална принуда, за законосъобразна. Жалбоподателя не е уведомен.

Комисия “Професионална етика и превенция на корупцията”
  
					Р  Е  Ш  И:

Да се уведоми л.св. .... с копие до съдия ...., .... със следния текст на писмо: 
Във връзка с преписка с вх. № 94-00-471/13.05.2013г. и 21.05.2013г., образувана по Ваши сигнали, в които твърдите, че подадена частна жалба срещу определение от 12.04.2013г. на ..... състав, НО, .... по НОХД        № ...../2011г. не е изпратена на ....., Ви уведомяваме, че след извършена проверка се установи следното:
Забавянето в администрирането на частната жалба срещу определение от 12.04.2013г. се дължи на изключителната натовареност и интензивна работа на съдиите в ...., а не на бездействие или недобросъвестност. Забавянето не е довело до нарушаване на правата Ви на подсъдим, тъй като въззивната инстанция е намерила преценката на съдия ...., че следва да продължава да се изпълнява мярката за процесуална принуда „задържане под стража”, за законосъобразна. Действията на .... състав, НО, .... по НОХД № ..../2011г. не са довели до неоправдано задържане на това правно основание. 

17. Преписка с вх. № 94-00-712/2013 г., образувана по жалба на ..... -  /ОБЩ СИГНАЛ – Т.1/
	Оплакване срещу ..... – административен ръководител – председател на Районен съд – гр....... Изразява се съмнение за лично отношение от страна на същия. Излага се твърдение за липса на движение по образувано дело.

Комисия “Професионална етика и превенция на корупцията”
  
					Р  Е  Ш  И:

	1. По отношение на твърденията за забавянето на частно гражданско дело, образувано по повод издаване на изпълнителен лист, жалбата да се изпрати на Инспектората към ВСС, за проверка и отговор до Комисията.
	2. По отношение на оплакванията от действията на държавен съдебен изпълнител, жалбата да се изпрати на Инспектората към Министерство на правосъдието, за проверка и отговор до Комисията. 

18. Преписка с вх. № 94-00-732/2013 г., образувана по молба на             л.св. ....... - /ОБЩ СИГНАЛ – Т.1/
	Съобщава за извършени процесуални нарушения от първоинстанционния състав, гледащ делото „Катуница” – НОХД № .....по описа на ОС – гр........ По време на разпита на свидетелите в съдебно заседание по делото, част от присъстващите в залата с .... изпращали записи на лицата, които предстои да бъдат разпитани с цел съвпадение на показанията. Изразява недоволство от поведението и изказванията на прокурор ....... в съдебните заседания. Сезира ВСС с искане да бъдат взети под внимание изнесените факти.

 Комисия “Професионална етика и превенция на корупцията”
  
					Р  Е  Ш  И:

Да се уведоми л.св..... със следния текст на писмо:
Във връзка с преписка с вх. № 94-00-732/2013г., образувана по Ваша молба, в която излагате твърдения за извършени процесуални нарушения по НОХД № 613/2012г. по описа на ОС – гр.... между свидетели по делото „Катуница” и от поведението и изказванията на прокурор ..... в съдебно заседание,  Ви уведомяваме следното:
По отношение на подадени сигнали от граждани и държавни органи, правомощията на Висшия съдебен съвет и Комисия „Професионална етика и превенция на корупцията” към ВСС, са изчерпателно посочени в чл. 30 и в чл. 39а, ал. 1, т. 2 и т. 4 от Закона за съдебната власт. Същевременно органите на съдебната власт са независими при осъществяване на своите функции, като  при постановяване на своите актове, съдиите, прокурорите и следователите се основават само на закона и на събраните по делото доказателства. Законосъобразността, обосноваността и правилността на съдебните и прокурорските актове подлежат на инстанционен контрол по реда и при условията предвидени в процесуалните закони.
С оглед на това Вашата молба е извън правомощията на Комисия „Професионална етика и превенция на корупцията” към Висшия  съдебен съвет. Последната не може да извършва проверки и да се произнася по правилността на актовете на магистратите или да обсъжда предприетите от тях процесуални действия. Комисия „Професионална етика и превенция на корупцията” към Висш съдебен съвет, може да разпорежда проверка при посочени конкретни данни за корупция или наличие на поведение, противоречащо на правилата за професионалната етика.

19. Отговор от Районен съд – гр..... във връзка с извършена проверка по преписка с вх. № 11-07-769/2013 г. образувана по сигнал на ..... - /ОБЩ СИГНАЛ – Т.1/
	Председателят на РС – гр..... изпраща резултатите от извършена проверка по жалба на ..... чрез ...., процесуален представител на ..... Становището на етичната комисия е, че липсват нарушения на правилата за етично поведение и на вътрешните правила за разпределение на делата в РС – гр...... от страна на съдия ..........

Комисия “Професионална етика и превенция на корупцията”
  
					Р  Е  Ш  И:

	Да се уведоми ........ със следния текст на писмо:
	Във връзка с преписка № 11-07-769/2013 г., образувана Ваш сигнал, в който изразявате оплакване от разпределение на делата в наказателно отделение на РС – гр......и излагате твърдения, че не се спазва принципа за случайно разпределение, Ви уведомяваме, че след извършена проверка не се установиха нарушения на Вътрешните правила на съда за разпределение на делата. Становището на Комисията по професионална етика при РС – гр..... е, че липсват нарушения на правилата за професионална етика от страна на съдия ...... от РС – гр.....
	Копие от писмото да се изпрати на съдия .......

  	ОТНОСНО: Т. 2. Разни 

	1. Извлечение от протокол № 27/24.07.2013г.  на Комисия „Публична комуникация” 
	Изпраща мониторингов анализ на медийните изяви на членовете на ВСС за периода 01 април – 30 юни 2013г.

Комисия “Професионална етика и превенция на корупцията”
  
					Р  Е  Ш  И:

	Приема за сведение мониторинговия анализ на медийните изяви на членовете на ВСС за периода 01 април – 30 юни 2013г.

	2. Извлечение от протокол № 27/24.07.2013г.  на Комисия „Публична комуникация” 
	Доклад от ........, началник – отдел „Протокол” в дирекция „Публична комуникация и протокол”, относно Вътрешни правила за протоколно подаръци в други държавни институции – в изпълнение на решение от 20.06.2013г. от съвместно заседание на Комисия „Бюджет и финанси”и Комисия „Публична комуникация”. 

Комисия “Професионална етика и превенция на корупцията”
  
					Р  Е  Ш  И:

	Приема за сведение доклада на ......, началник – отдел „Протокол”.

	3. Извлечение от протокол № 34/22.07.2013г. на Комисия по правни въпроси към ВСС.
	Писмо от Министъра на вътрешните работи във връзка с проведена среща на Междуведомствената работна група за обсъждане на евентуални промени на нормативната уредба, касаеща участието на граждански специалисти в мисии на НАТО и Европейския съюз. 

Комисия “Професионална етика и превенция на корупцията”
  
					Р  Е  Ш  И:

	Приема за запознаване от членовете на комисията извлечение от протокол № 34/22.07.2013г. на Комисия по правни въпроси към ВСС.
	Да се приложат към преписката: писмото от МВР и протокола от проведената среща на междуведомствената работна група.
	
              4. Извлечение от протокол № 48/30.07.2013г. на Комисията по предложенията и атестирането на ВСС.          
	Д-7. Относно: Присъда от 12.05.2011г., постановена по НОХД ......../2010г. по описа на ....,НО,... състав, изменена с Решение № ...... по ВНОХД № ..... по описа на ...., НО, .... състав, с която ..... – прокурор в Окръжна прокуратура – гр......, е осъден на „Лишаване от право” да заема държавна длъжност в съдебната система за срок от 3 години и от правото да упражнява юридическа професия за срок от 3 години – за изпълнение. 
	
          Комисия по предложенията и атестирането 
			                   Р Е Ш И:

	7.1 Да бъде уведомен административния ръководител на ....., че на ..... – прокурор в ОП – гр..... е наложено дисциплинарно наказание по чл.38,ал.1, т.6 от ЗСЕ – дисциплинарно освобождаване от длъжност, с решение на ВСС по т.3 от протокол №.....
	7.2 Да бъде създаден регистър към дирекция „Съдебни кадри, конкурси на магистрати и съдебна статистика”, за всички магистрати на които е наложено дисциплинарно наказание „дисциплинарно освобождаване от длъжност” и за които има наложена влязла в сила присъда.
7.3 Да бъде уведомена Комисия “Професионална етика и превенция на корупцията” към ВСС за създаването на регистър по т.7.2

Комисия “Професионална етика и превенция на корупцията”
  
					Р  Е  Ш  И:

	Приема за сведение Извлечение от протокол № 48/30.07.2013г. на Комисията по предложенията и атестирането на ВСС.          

5. Справка за броя на разгледаните и решени преписки от Комисия “Професионална етика и превенция на корупцията” към ВСС за месец юли 2013г. 

Комисия “Професионална етика и превенция на корупцията”
  
					Р  Е  Ш  И:

Одобрява справка за броя на разгледаните и решени преписки от Комисия “Професионална етика и превенция на корупцията” към ВСС за месец юли 2013г. 

6. Справка за броя на разгледаните и решени преписки от Комисия “Професионална етика и превенция на корупцията” към ВСС за месец август 2013г. 

Комисия “Професионална етика и превенция на корупцията”
  
					Р  Е  Ш  И:

Одобрява  справката за броя на разгледаните и решени преписки от Комисия “Професионална етика и превенция на корупцията” към ВСС за месец август 2013г. 

                                                ПРЕДСЕДАТЕЛ НА „КОМИСИЯ
				ПРОФЕСИОНАЛНА ЕТИКА И
				ПРЕВЕНЦИЯ НА КОРУПЦИЯТА: /п/

                                                                                             ЯСЕН ТОДОРОВ